
DR.31.5.2004 119 

 

  

Tuan Yang di-Pertua, bagi memastikan piawaian makanan yang ditentukan 
diiktiraf di peringkat antarabangsa di mana langkah-langkah yang sedang diambil oleh 
kementerian adalah: 

(i) mengadakan perjanjian dua hala atau berbilang hala dengan 
negara-negara pengimport supaya hasil produk serta cara 
rawatan lepas tuai yang diamalkan oleh kita menepati 
keperluan sanitary dan ‘phyto-sanitary’ (SPS) negara 
pengimport.  Ini dapat memudahkan hasil produk kita 
diterima masuk oleh negara pengimport; dan 

(ii) memperoleh pengiktirafan negara Eropah bahawa Skim 
Akreditasi Ladang Malaysia adalah setaraf dengan piawaian 
Eropah. 

Untuk makanan diproses pula, kementerian sedang membimbing pengusaha 
ke arah mencapai piawaian good manufacturing practice (GMP) dan seterusnya jika 
produk terlibat adalah untuk dieksport, pengusaha akan dibimbing untuk mencapai 
piawaian HACCP atau hazard analysis critical control point.   

Mengenai pembangunan tanah-tanah terbiar untuk meningkatkan hasil tani 
negara…. 

Tuan Liow Tiong Lai:  [Bangun] 

Timbalan Yang di-Pertua [Datuk Lim Si Cheng]:  Yang Berhormat, Yang 
Berhormat bagi Bentong. 

Tuan Liow Tiong Lai:  Terima kasih Yang Berhormat.  Ini berhubung dengan 
piawaian sebelum Yang Berhormat pergi ke topik yang lain.  Kita ucap terima kasih 
kepada kementerian kerana telah mewujudkan piawaian-piawaian untuk meningkatkan  
kualiti hasil tanaman negara kita.  Saya ingin tahu daripada Yang Berhormat, sama ada 
bahan-bahan yang diimport dari luar negara masuk ke negara kita, adakah kita 
menetapkan piawaian-piawaian yang mengikut standard kita, agar kita boleh 
menghalang bahan-bahan makanan dengan mutu yang rendah masuk ke negara kita 
kerana kita mendapati banyak bahan seperti sayur-sayuran dan buah-buahan yang 
tidak boleh masuk ke Singapura kerana ada banyak insecticide, ia masuk melalui port 
kita untuk ke negara kita.   

Apakah tindakan yang diambil oleh kementerian untuk menghalang perkara-
perkara ini daripada berlaku? Tambahan pula, adakah kementerian mengambil 
langkah-langkah untuk mengenakan tarif bagi bahan-bahan makanan yang diimport ini 
kerana apabila hasil-hasil tanaman kita hendak masuk ke negara Thailand, contohnya 
cili, dia mengenakan import tax tetapi bahan-bahan makanan yang masuk dari luar 
negeri ke negara kita tanpa tax.   

Pada masa sekarang kita hanya mengehadkan hanya kubis sahaja kita 
mengeluarkan AP.  Lain-lain makanan tidak payah AP.  Itu pun banyak penyelewengan 
berlaku.  Apakah tindakan yang diambil oleh kementerian? 

Datuk Hajah Rohani binti Haji Abdul Karim:  Terima kasih Yang Berhormat.  
Sebenarnya kalau kita bercakap mengenai langkah-langkah untuk kita mengadakan 
restriction, saya rasa ini adalah satu kerjasama yang begitu rapat bersama dengan MITI 
yang telah disebut tadi, yang saya rasa telah diterangkan dengan begitu panjang lebar.  
Sebab itulah kita adalah duduk di dalam satu komiti dan memanglah didapati bahawa 
kita menghendaki hubungan atau perjanjian dua hala.  Begitu juga memudahkan 
barang kita dieksport, begitu juga negara itu mudah juga memasukkan barangnya. Jadi, 
dua hala, ada kerjasama dua hala dan juga berbilang hala. 

Sebab itulah kita mesti come to a common ground di mana is a win-win, 
seperti dikatakan tadi dan insya-Allah saya rasa banyak perkara ini sedikit demi sedikit 
telah dapat diatasi supaya ianya lebih menguntungkan kedua-dua belah pihak. Jadi, 
memanglah buat masa ini, hanya AP yang dikeluarkan untuk kita menyekat 
kemasukan… 

Datuk Haji Wan Junaidi bin Tuanku Jaafar:  [Bangun] 

Timbalan Yang di-Pertua [Datuk Lim Si Cheng]:  Yang Berhormat, Yang 
Berhormat bagi Santubong. 



Tuan Yang di-Pertua, bagi memastikan piawaian makanan yang ditentukan diiktiraf di peringkat antarabangsa di mana langkah-langkah yang sedang diambil oleh kementerian adalah: (i) mengadakan perjanjian dua hala atau berbilang hala dengan negara-negara pengimport supaya hasil produk serta cara rawatan lepas tuai yang diamalkan oleh kita menepati keperluan sanitary dan 'phyto-sanitary' (SPS) negara pengimport. Ini dapat memudahkan hasil produk kita diterima masuk oleh negara pengimport; dan. (ii) memperoleh pengiktirafan negara Eropah bahawa Skim Akreditasi Ladang Malaysia adalah setaraf dengan piawaian Eropah. Untuk makanan diproses pula, kementerian sedang membimbing pengusaha ke arah mencapai piawaian good manufacturing practice (GMP) dan seterusnya jika produk terlibat adalah untuk dieksport, pengusaha akan dibimbing untuk mencapai piawaian HACCP atau hazard analysis critical control point. Mengenai pembangunan tanah-tanah terbiar untuk meningkatkan hasil tani negara.... Tuan Liow Tiong Lai: [Bangun]. Timbalan Yang di-Pertua [Datuk Lim Si Cheng]: Yang Berhormat, Yang Berhormat bagi Bentong. Tuan Liow Tiong Lai: Terima kasih Yang Berhormat. Ini berhubung dengan piawaian sebelum Yang Berhormat pergi ke topik yang lain. Kita ucap terima kasih kepada kementerian kerana telah mewujudkan piawaian-piawaian untuk meningkatkan kualiti hasil tanaman negara kita. Saya ingin tahu daripada Yang Berhormat, sama ada bahan-bahan yang diimport dari luar negara masuk ke negara kita, adakah kita menetapkan piawaian-piawaian yang mengikut standard kita, agar kita boleh menghalang bahan-bahan makanan dengan mutu yang rendah masuk ke negara kita kerana kita mendapati banyak bahan seperti sayur-sayuran dan buah-buahan yang tidak boleh masuk ke Singapura kerana ada banyak insecticide, ia masuk melalui port kita untuk ke negara kita. Apakah tindakan yang diambil oleh kementerian untuk menghalang perkara- perkara ini daripada berlaku? Tambahan pula, adakah kementerian mengambil langkah-langkah untuk mengenakan tarif bagi bahan-bahan makanan yang diimport ini kerana apabila hasil-hasil tanaman kita hendak masuk ke negara Thailand, contohnya cili, dia mengenakan import tax tetapi bahan-bahan makanan yang masuk dari luar negeri ke negara kita tanpa tax. Pada masa sekarang kita hanya mengehadkan hanya kubis sahaja kita mengeluarkan AP. Lain-lain makanan tidak payah AP. Itu pun banyak penyelewengan berlaku. Apakah tindakan yang diambil oleh kementerian?. Datuk Hajah Rohani binti Haji Abdul Karim: Terima kasih Yang Berhormat. Sebenarnya kalau kita bercakap mengenai langkah-langkah untuk kita mengadakan restriction, saya rasa ini adalah satu kerjasama yang begitu rapat bersama dengan MITI yang telah disebut tadi, yang saya rasa telah diterangkan dengan begitu panjang lebar. Sebab itulah kita adalah duduk di dalam satu komiti dan memanglah didapati bahawa kita menghendaki hubungan atau perjanjian dua hala. Begitu juga memudahkan barang kita dieksport, begitu juga negara itu mudah juga memasukkan barangnya. Jadi, dua hala, ada kerjasama dua hala dan juga berbilang hala. Sebab itulah kita mesti come to a common ground di mana is a win-win, seperti dikatakan tadi dan insya-Allah saya rasa banyak perkara ini sedikit demi sedikit telah dapat diatasi supaya ianya lebih menguntungkan kedua-dua belah pihak. Jadi, memanglah buat masa ini, hanya AP yang dikeluarkan untuk kita menyekat kemasukan... Datuk Haji Wan Junaidi bin Tuanku Jaafar: [Bangun]. Timbalan Yang di-Pertua [Datuk Lim Si Cheng]: Yang Berhormat, Yang Berhormat bagi Santubong.